stanford-oval/wikipedia huggingface dataset:
Venäjän keisarin kolmikantainen neuvotteluryhmä

| Venäjän keisarillinen kolmikanta |
| --- | --- |
 Keisari Aleksanteri I:n rintakuva Helsingin yliopiston kirjaston katetulla sisäpihalla
Valtio:   Venäjän keisarikunta
Perustettu:  marraskuussa 1808
Lakkautettu:  tammikuun lopussa 1809
Edustus:  Keisari Aleksanteri I, Venäjän hallituskomitea sekä Suomen edustusto (Suomen lähetyskunta)
Venäjän keisarin kolmikantainen neuvotteluryhmä oli Pietarissa 1808 marraskuusta – 1809 tammikuun loppuun asti toiminut, keisari Aleksanteri I:n, määräyksestä perustettu kolmikantainen neuvottelukunta, joka koostui kolmesta keisarin edustajasta sekä Suomen lähetyskunnasta. Ryhmässä käytiin neuvotteluja sodan jälkeisen ajan Suomen hallinnosta.
Hallintomuoto ja hallintoa koskevat esitykset

Suomen lähetyskunnan esitykset koskivat Suomen itsehallintoa kuten Keisarillisen senaatin talous ja oikeusosaston perustamista, keskushallinnon johdon asettamista, kenraalikuvernementin viraston perustamista, väliaikaisen Keisarillinen hallituskonseljin ja keskuspankin  perustamista, hallintolaitosta koskevia yleisiä esityksiä, hallinnon keskusjohtoa koskevia esityksiä, sekä Georg Magnus Sprengtportenin nimittämistä Suomen kenraalikuvernööriksi .
Lähetyskunnan Suomen tarpeista annettuihin esityksiin oli vastaukset laatinut kolmimiehinen hallituskomitea , johon kuuluivat Suomen kenraalikuvernööriksi vastikään kutsuttu G.M. Sprengtporten ja venäläiset sotaministeri A. Araktšejev ja ulkoministerin apulainen kreivi Aleksandr Saltykov. Suomen kannalta merkityksellistä oli, että jo tässä ensimmäisessä virallisessa neuvottelussa suomalaisten edustajien kanssa Venäjän keisari tunnusti Suomen erityisaseman eikä näin rajoittanut lähetystön roolia tavanomaisen hallitsijan vakuutuksen ja alamaisilta audienssin yhteydessä annetun valtioaktin  antaman uskollisuuden valan, näin lähetyskunnalle muodostui riippumattomassa neuvotteluasemassa vapaamuotoinen esitysoikeus.
Neuvottelukunta > Keisari

Aleksanteri I
Neuvottelukunta > Hallituskomitea

Kenraali Georg Magnus Sprengtporten.
Sotaministeri Aleksei Araktšejevin
Apulaisulkoministeri Aleksandr Saltykov
Neuvottelukunta > Lähetyskunnan edustusto

Suomen lähetyskunnan edustusto, Suomen säädyistä lukuun ottamatta; kenraali Ernst Gustaf von Willebrandia, rehtori Gabriel Erik Haartmania ja asessori Robert Henrik Rehbinderiä.
Tammikuussa 1809 saapuneet jäsenet
aateli, tuomari Carl Arvid Krabbe (Vaasan lääni)
pappi, rovasti Nils Johansson Aejmelaeus (Vaasan lääni)
pappi, rovasti Matthias Castrén (Oulun lääni)
porvari, raatimies Herman Höckert (Vaasa, Vaasan lääni)
porvari, raatimies Carl Magnus Engman (Oulu, Oulun lääni)
talollinen, lautamies Pehr Klockars (Vaasan lääni)
talollinen, Matti Pikkarainen (Oulun lääni)
Vino el amor

| Vino el amor |
| --- | --- |
Tyyli:  draama
Kestoaika:  60 min
Pääosissa:   Gabriel Soto  Cynthia Klitbo  Azela Robinson  Irina Baeva 
Alkuperämaa:   Meksiko
Alkuperäiskieli:  espanja
Verkko:   Las Estrellas
Esitetty:  8. elokuuta 2016 – 19. helmikuuta 2017
Jaksoja:  141
Tuotanto
Tuotantoyhtiö(t):  Televisa
Aiheesta muualla
IMDb
Vino el amor on televisioyhtiö Televisan esittämä meksikolainen televisiosarja. Sen päärooleissa ovat Gabriel Soto, Cynthia Klitbo, Azela Robinson ja Irina Baeva.
Aiheesta muualla

Vino el amor Internet Movie Databasessa (englanniksi)
Kasku

Kasku ja sutkautus tarkoittavat hauskaa kertomusta. Kaskun ja vitsin karkea ero on siinä, että kasku on sijoitettu todelliseen aikakauteen ja siinä esiintyvät usein todelliset, tunnetut henkilöt, kun taas vitsissä tapahtumapaikkaa ja -aikaa ei määritellä tarkasti ja henkilöt ovat keksittyjä karikatyyrejä. Suomessa suosittu kaskuissa esiintyvä henkilö on esimerkiksi presidentti Urho Kekkonen.
Aiemmin kasku oli yleensä humoristinen lyhyt tai lyhyehkö kertomus, herjaus tai sanaleikki. Sutkautus taas oli pikemminkin tilannehuumoria tai kielellisen nokkeluuden osoitus. Rajaa näiden välille on kuitenkin usein mahdotonta vetää. Kaskut leviävät suullisesti, ja jotkin ovat säilyneet osana nykyaikaista urbaania vitsikulttuuria. Niiden lisäksi vanha kansa tunsi pitkiäkin humoristisia kertomuksia, kuten tarinoita hölmöläisistä.
Valkeinen (Pieksämäki, Hirvijärvi)

| Valkeinen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°22′47″N, 26°56′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Levälampeen 
Järvinumero:  14.935.1.018
Mittaustietoja
Pinnankorkeus:  136,1 m  
Pituus:  520 m  
Leveys:  320 m  
Rantaviiva:  1,892 km  
Pinta-ala:  7,492 ha  
Saaria:  2 
 fiValkeinen 
Valkeinen  on Etelä-Savossa Pieksämäellä  Hirvijärven lähellä sijaitseva lampi.
Maantietoa

Lampi on 520 metriä pitkä, 320 metriä leveä, ja sen pinta-ala on 7,5 hehtaaria. Lammella on kartan mukaan kaksi saarta.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Naarajärven valuma-alueeseen (14.935) se kuuluu. Lammen vedenpinnan korkeus on 136,1 metriä mpy.
Vinogradovin piiri

| Vinogradovin piiri Виногра́довский райо́н Vinogradovski raion |
| --- | --- |

 Vinogradovin piirin sijainti Arkangelin alueen kartalla.
Perustettu:  1929
Hallinto:  
 – hallinnollinen keskus:  Bereznik
Pinta-ala:  12 600 km²
Väkiluku (2009):  19 600
Vinogradovin piiri (ven. Виногра́довский райо́н, Vinogradovski raion) on paikallinen itsehallintoalue Arkangelin alueella Venäjällä. Alueen keskiosassa sijaitsevan piirin pinta-ala on 12 600 neliökilometriä. Asukkaita on 19 600 henkeä (vuonna 2009).
Vuonna 1929 perustetun piirin nimenä oli Bereznikin piiri vuoteen 1940 saakka, jolloin se nimettiin uudelleen Šidrovon kylässä vuonna 1918 käydyssä taistelussa surmansa saaneen Pavlin Vinogradovin mukaan. Piirin hallinnollinen keskus on edelleen Bereznikin taajama. Lisäksi siihen kuuluu 8 maalaiskuntaa:
Boretskoje (ven. Борецкое; keskuspaikka Selmenga, ven. Сельменьга)
Kitskoje (ven. Кицкое; keskuspaikka Važski, ven. Важский)
Moržegory (ven. Моржегорское; Моржегоры)
Osinovo (ven. Осиновское; Осиново, kyliä mm. Konetsgorje)
Rotšegda (ven. Рочегодское; Рочегда)
Šidrovo (ven. Шидровское; Шидрово)
Ust-Vajenga (ven. Усть-Ваеньгское; Усть-Ваеньга)
Zaostrovskoje (ven. Заостровское; keskuspaikka Jakovlevskaja, ven. Яковлевская)
Tärkeimmät elinkeinot ovat metsä- ja maatalous. Metsäteollisuusyritykset suorittavat metsänhankintaa ja tuottavat sahatavaraa. Maatalousyritykset ovat erikoistuneet karjatalouteen ja rehuntuotantoon.
Aiheesta muualla

Vinogradovin piiri Arkangelin alueen sivustolla (Arkistoitu – Internet Archive) (venäjäksi)
Valtamarsalkka

Valtakunnanmarsalkka Göringin puku
Valtamarsalkka, myös valtakunnanmarsalkka on virka, arvonimi ja sotilasarvo, jota on käytetty muiden muassa Ruotsissa ja Saksassa.
Ruotsin valtamarsalkka

Valtamarsalkka (ruots. riksmarskalk; riksmarsk) tarkoitti keskiajalla Ruotsissa ratsuväen päällikköä. Valtamarsalkan virka perustettiin 1607, ja tehtävänä oli olla Ruotsin hovikunnan ja sen alaosastojen päällikkö. Nykyisin virka on Ruotsissa hovin korkeimman virkamiehen titteli, eräänlainen hovin kansliapäällikkö. 1930-luvulle saakka virkaan valittu oli aatelissukuinen, ensimmäinen ei-aatelinen oli 1936–1946 tehtävässä toiminut Axel Vennersten. Vuodesta 2018 alkaen valtakunnanmarsalkkana on toiminut Fredrik Wersäll.
Valtamarsalkat muualla

Saksassa perustettiin valtakunnanmarsalkan (saks. Reichsmarschall) arvo sotamarsalkan yläpuolelle korkeimmaksi upseeriarvoksi vuonna 1940. Adolf Hitler ylensi Hermann Göringin ainoana henkilönä tuohon arvoon.
Titteli on ollut käytössä myös Saksassa saksalais-roomalaisessa keisarikunnassa. Myös Tanskassa se on ollut käytössä.
Välimatkataulukko

Välimatkataulukko on taulukollinen esitys, jonka avulla voidaan määrittää kahden kaupungin välinen matka.
Käyttö

Välimatkataulukkoa käytetään usein siten, että valitaan yläriviltä jokin kaupunki matkan alkukaupungiksi ja äärimmäiseltä pystyriviltä loppukaupunki, tai mahdollisesti toisinpäin. Näiden sarakkeiden leikkauspiste ilmaisee kaupunkien välimatkan. On myös kolmiomaisia välimatkataulukoita, joita luetaan kahden sarakkeen päätyihin merkittyjen kaupunkien, ja niiden leikkauskohdan avulla.
Erilaisia välimatkataulukoita > Esimerkki kolmiomaisesta välimatkataulukosta (Australia)

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
Adelaide
2673: Albany
| 1533 | 3588 | Alice Springs | Alice Springs | Alice Springs | Alice Springs | Alice Springs | Alice Springs | Alice Springs | Alice Springs | Alice Springs | Alice Springs | Alice Springs | Alice Springs | Alice Springs | Alice Springs |
| 1578 | 3633 | 443 | Uluru | Uluru | Uluru | Uluru | Uluru | Uluru | Uluru | Uluru | Uluru | Uluru | Uluru | Uluru | Uluru |
| 2045 | 4349 | 3038 | 3254 | Brisbane | Brisbane | Brisbane | Brisbane | Brisbane | Brisbane | Brisbane | Brisbane | Brisbane | Brisbane | Brisbane | Brisbane |
| 2483 | 1943 | 2483 | 1223 | 3317 | Broome | Broome | Broome | Broome | Broome | Broome | Broome | Broome | Broome | Broome | Broome |
| 3352 | 5656 | 2457 | 2900 | 1716 | 2496 | Cairns | Cairns | Cairns | Cairns | Cairns | Cairns | Cairns | Cairns | Cairns | Cairns |
| 1196 | 3846 | 3706 | 2751 | 1261 | 3275 | 2568 | Canberra | Canberra | Canberra | Canberra | Canberra | Canberra | Canberra | Canberra | Canberra |
| 3022 | 4614 | 1489 | 1932 | 3463 | 1803 | 2882 | 4195 | Darwin | Darwin | Darwin | Darwin | Darwin | Darwin | Darwin | Darwin |
| 1001 | 3674 | 2534 | 2579 | 1944 | 3636 | 3251 | 918 | 4023 | Hobart | Hobart | Hobart | Hobart | Hobart | Hobart | Hobart |
| 3219 | 3787 | 1686 | 2129 | 3660 | 1045 | 3079 | 4392 | 827 | 4220 | Kununurra | Kununurra | Kununurra | Kununurra | Kununurra | Kununurra |
| 2783 | 5087 | 2505 | 2948 | 976 | 2840 | 740 | 1999 | 2930 | 2682 | 3127 | Mackay | Mackay | Mackay | Mackay | Mackay |
| 731 | 3404 | 2264 | 2309 | 1674 | 3124 | 2981 | 648 | 3753 | 609 | 3950 | 2412 | Melbourne | Melbourne | Melbourne | Melbourne |
| 2742 | 5106 | 1209 | 1652 | 1829 | 1834 | 1248 | 2561 | 1634 | 3075 | 1831 | 1296 | 2805 | Mount Isa | Mount Isa | Mount Isa |
| 2781 | 409 | 3696 | 3741 | 4457 | 2389 | 5764 | 3954 | 4205 | 3782 | 3378 | 5195 | 3512 | 4905 | Perth | Perth |
| 1412 | 3970 | 3830 | 2875 | 1001 | 3373 | 2495 | 286 | 4034 | 1142 | 4516 | 1926 | 872 | 2400 | 4078 | Sydney |
Erilaisia välimatkataulukoita > Suomen välimatkataulukko

Välimatkat.org (Arkistoitu – Internet Archive) Suomen välimatkataulukko
Verjuis

Kuva verjuisin valmistuksesta keskiaikaisessa käsikirjoituksessa.
Verjuis, hapanrypälemehu (sananmukaisesti vihermehu), oli keskiajalla suosittu raaka-aine, jolla saatiin hapokasta makua ruokaan. Se valmistettiin raaoista viinirypäleistä puristamalla. Keskiajalla verjuisia saatettiin valmistaa muistakin raaoista hedelmistä tai marjoista (esimerkiksi omenoista ja kirsikoista).
Verjuis on usein hankalasti saatava raaka-aine, ja nykyisin länsimaisessa keittiössä verjuisin sijaan ruokaan käytetään  sitruuna-, limetti-, greippi- tai kumkvattimehua. Etnisistä kaupoista voi kuitenkin löytää libanonilaista verjuisia nimellä hosrum tai iranilaista nimellä abghooreh.
Historia

Platina kirjoittaa verjuisin ominaisuuksista: ”Viinietikka on terävämmän makuista kuin verjuis, joka rauhoittaa polttelevan vatsan hellemmin eikä riuduta tai heikennä kehoa samoin kuin viinietikka. Erityisen hyvä Verjuis on rauhattomalle tai sekaiselle vatsalle ja janoiselle maksalle, jos sitä käyttää sellaisenaan raakana, sillä se menettää osan tehostaan keitettynä.”
Viherharlekiinit

| Viherharlekiinit |
| --- | --- |
 Viherharlekiini (Calyptomena viridis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Leveänokkaharlekiinit Calyptomenidae
Suku::  Viherharlekiinit Calyptomena  Raffles, 1822
Katso myös
   Viherharlekiinit Wikispeciesissä   Viherharlekiinit Commonsissa 
Infobox OKNimi-testi OK: 
Viherharlekiinit (Calyptomena) on leveänokkaharlekiinien heimoon kuuluva lintusuku.  BirdLife Suomen maailman lintujen luettelon mukaan sukuun kuuluu 3 lajia.
Viherharlekiineihin (Calyptomena) kuuluvia lajeja

Kuningasharlekiini (Calyptomena hosii)
Smaragdiharlekiini (Calyptomena whiteheadi)
Viherharlekiini (Calyptomena viridis)
Aiheesta muualla

ITIS: Calyptomena (englanniksi)
Viola Beach

Viola Beach oli brittiläinen popyhtye. Kaikki neljä yhtyeen jäsentä ja manageri kuolivat 13. helmikuuta 2016 esiintymisen jälkeisessä onnettomuudessa Ruotsin Södertäljessä. Yhtye oli matkalla pois esiintymispaikalta, kun auto ajoi avoinna olevalta sillalta Södertäljen kanavaan. Ruotsin poliisin teoria on, että kuljettajana toiminut manageri meni tajuttomaksi, kun auto törmäsi esteenä olevaan puomiin. Aftonbladetin toimittajan teoria on, että kuljettaja puhui puhelimessa tai oli muuten keskittynyt muuhun kuin ajamiseen eikä sen vuoksi pysähtynyt ennen puomia vaan ajoi ylös nostetun sillan alle ja kanavaan.
Södertäljen kanava ja sen ylittävät maantie- ja rautatiesilta.
Yhtyeen jäsenet

Yhtyeen jäsenet ja manageri:
Kris Leonard
River Reeves
Tomas Lowe
Jack Dakin
Craig Tarry, manageri
Levyt

Viola Beach, postuumi albumi julkaistu 29.7.2016
Aiheesta muualla

Johan Stambro, Niklas Svahn: Så körde popbandet mot döden på bron Aftonbladet.  10.3.2016. (ruotsiksi)
Työväen Urheiluliiton jalkapallojoukkue

Työväen Urheiluliiton joukkue Moskovan Spartakiadeissa 1928.
Työväen Urheiluliiton jalkapallojoukkue oli 1920–1940-luvuilla toiminut suomalainen jalkapallojoukkue, joka oli koottu Työväen Urheiluliiton (TUL) jäsenseuroja edustaneista pelaajista. Se pelasi kymmeniä niin sanottuja liitto-otteluita muiden Euroopan maiden työläisurheiluliittojen joukkueita vastaan sekä kohtasi useita kaupunki- ja aluejoukkueita muun muassa Neuvostoliitosta. TUL:n jalkapallojoukkue osallistui vuoden 1928 Moskovan spartakiadeihin sekä kaikkiin kolmiin järjestettyihin työläisolympialaisten kesäkisoihin. Joukkueen pelaamia otteluita on kutsuttu myös ”työläismaaotteluiksi”.
Taustaa

Suomalainen urheiluelämä oli vuoden 1918 sisällissodan jälkeen jakautunut kahtia, kun Suomen Valtakunnan Urheiluliitto (SVUL) erotti jäsenyydestään vasemmistolaiset työväen urheiluseurat. Ne perustivat Työväen Urheiluliiton vuonna 1919. TUL:n seuroihin kuuluneet urheilijat olivat sivussa muun muassa Olympialaisista, koska urheilijat niihin valitsi ja lähetti SVUL. Työväen Urheiluliitto puolestaan teki yhteistyötä eri maiden työläisurheiluliittojen kanssa Sosialistinen urheiluinternationaalin kautta. Se järjesti muun muassa kuudet kansainväliset työläisolympialaiset vuosien 1925 ja 1937 välillä. TUL harrasti kilpailutoimintaa myös Neuvostoliiton johtaman Punaisen urheiluinternationaalin (PUI) kanssa.
Jalkapalloilussa Työväen Urheiluliiton seurat pelasivat omissa sarjoissaan aina vuoteen 1948 saakka. Vuosina 1945–1948 jalkapallon Suomen-mestaruus ratkaistiin Suomen Palloliiton ja TUL:n sarjojen parhaiden joukkueiden kesken. Myös Suomen maajoukkueet koottiin pelkästään Palloliiton seurojen pelaajista.
Spartakiadit ja työläisolympialaiset

Työväen Urheiluliiton jalkapallojoukkue osallistui vuonna 1928 Moskovassa järjestettyihin ensimmäisiin spartakiadeihin sekä vuosien 1925, 1931 ja 1937 työläisolympialaisten kesäkisoihin. Joukkueen Spartakiadeihin lähetetti TUL:n kommunistinen siipi, vastoin järjestön johdon määräyksiä. Kisoihin osallistuneet urheilijat ja toimihenkilöt erotettiin tapauksen vuoksi TUL:n jäsenyydestä, ja he perustivat vuonna 1929 lyhytaikaiseksi jääneen Työläisurheilun Yhtenäisyyskomitean. Osa Spartakiadien vuoksi erotetuista pelaajista siirtyi Suomen Palloliiton seuroihin.
Parhaiten TUL:n joukkue menestyi vuoden 1925 työläisolympialaisissa, jossa se selviytyi loppuotteluun. Saksalaisen Arbeiter-Turn- und Sportbundin joukkuetta vastaan 40 000 katsojan edessä pelattu ottelu päättyi TUL:n häviöön maalein 2–0.
Tamperelainen Eino Rantanen oli ainoa TUL:n pelaaja, joka oli mukana kaikissa kolmissa kisoissa. Hän oli myös tiettävästi ainoa jokaisiin kesäkisoihin osallistunut urheilija. Tunnetuimpia TUL:n joukkueessa esiintyneitä pelaajia olivat myöhemmin Suomen jalkapallomaajoukkueessa 57 A-maaottelua pelanneet Frans Karjagin ja Kurt Weckström sekä 38 A-maaottelun Ernst Grönlund. He kaikki olivat mukana myös Berliinin olympialaisissa vuonna 1936.
Frankfurtin työläisolympialaiset 1925

TUL:n joukkueen ottelut:
TUL:n joukkue: A. Dammert, Reino Fri (Jyry), Ernst Grönlund (Vesa), Lauri Heinonen (TuWe), Kaarlo Lehto (Jyry), Viljo Lehto (Jyry), Yrjö Lehtonen (TuWe), Valter Lundström Kullervo), Emil Nylund (myöh. Norjamaa, Kullervo), L. Posti, Eino Rantanen (TKT), A. Rantanen, Vieno Vuorenpää (TuWe), Viljo Vuorinen Kullervo), Ilmari Vihavainen (joukkueenjohtaja).
Moskovan Spartakiadit 1928

TUL:n joukkueen ottelut:
TUL:n joukkue: Väinö Forsten (Vesa), Reino Fri (Jyry), Ernst Grönlund (Vesa), Viljo Halme (Jyry), Frans Karjagin (Vesa), Leevi Kekkonen (Jyry), Tauno Kekkonen (Jyry), Lauri Präktig (Jyry), Eero Ronkanen (Vesa), Armas Savolainen (Jyry), Gunnar Therman (myöh. Tenhivaara, Jyry), Brynolf Weckström (Jyry).
Wienin työläisolympialaiset 1931

TUL:n joukkueen ottelut:
TUL:n joukkue: S. Alava, Johan Alho (Vesa), Paavo Eklund (Kullervo), J. Itkonen, T. Itkonen, E. Pastinen, A. Pulkkinen, E. Puukko, Eino Rantanen (TKT), Tauno Speeti (Vesa), A. Suni (Ryhti), Viljo Vahtera (TuWe), Kurt Weckström (Vesa), V. Virtanen, U. Sevén (joukkueenjohtaja).
Antwerpenin työläisolympialaiset 1937

TUL:n joukkueen ottelut:
TUL:n joukkue: Eino Flinck (KTP), Voitto Happonen (KTP), Eero Honkonen (TPV), Arvi Koponen (KTP), Axel Nyström (Vesa), Arvo Pesonen (Kullervo), A. Pulkkinen (Kullervo), Toivo Pulkkinen (Ponnistus), Eino Rantanen (TPV), Tauno Raunio (Vesa), Lasse Salo (Ponnistus), Reino Valkama (TPV), T. Valtanen.
Liitto-ottelut

Työläisolympialaisten ja spartakiadien lisäksi TUL:n jalkapallojoukkue pelasi lukuisia ”liitto-otteluiksi” kutsuttuja otteluita ulkomaalaisia joukkueita vastaan. Toukokuussa 1939 solmitun yhteistoimintasopimuksen jälkeen TUL:n joukkue kohtasi liitto-otteluissa säännöllisesti myös Suomen Palloliiton joukkueen. Otteluita pelattiin myös B-joukkueilla. Ulkomaalaiset vastustajat olivat Neuvostoliittoa lukuun ottamatta työläisurheiluliittojen joukkueita. Myös Neuvostoliiton jalkapallomaajoukkueen sijasta vastustajana oli usein joku paikallinen joukkue.
Liitto-ottelut > Kansainväliset liitto-ottelut

TUL:n joukkue: Martti Jäppilä (Ponnistus), Emil Nylund (Jyry), Sulo Salin (Kullervo),  Waldemar Semenoff (Kullervo), Viljo Vuorinen (Kullervo), Kaarlo Lehto (Jyry), Urho Lehtinen (Kullervo), Yrjö Pirhonen (Jyry), Eino Sandberg (Kullervo), Valter Lundström (Kullervo), Niilo Lindberg (Kullervo).
Liitto-ottelut > Kansalliset liitto-ottelut

TUL:n ja Saksan työläisurheiluliiton joukkueet saapuvat kentälle vuoden 1925 työläisolympialaisten finaalissa.
Karkialampi (kaupunginosa)

| Karkialampi |
| --- | --- |
 Tyrjän rykmentin muistokivi ja perinnetykit Karkialammintien ja Tyrjäntien risteyksessä muistuttavat osaltaan kaupunginosan sotilasperinteestä.
Kaupunki:  Mikkeli
Koordinaatit:  61.7074°N, 27.2147°E
Kaupunginosa nro:  23
Postinumero(t):  50150
Lähialueet:  Kalevankangas, Siekkilä, Tusku
Karkialampi on Mikkelin 23. kaupunginosa. Se sijaitsee Jyväskyläntien itäpuolella, linnuntietä noin 3–5 kilometriä Mikkelin keskustasta luoteeseen. Karkialammen kaupunginosa on saanut nimensä alueella sijaitsevasta samannimisestä lammesta.
Kaupunginosassa sijaitsevat muun muassa Karkialammen entinen varuskunta-alue ja Maavoimien esikunta.
Katalaunit

Katalaunit (lat. Catalauni tai Catelauni) olivat gallialainen tai belgeihin lukeutuva heimo. Roomalaisten mukaan katalaunit asuivat Belgica Secundassa, svessionien ja veromanduien välissä, nykyisen Châlons-en-Champagnen alueella. Katalaunit saattoivat olla remien liittolaisia tai alaisia.
Vuonna 451 Katalaunien kenttien taistelu käytiin katalaunien entisillä asuinsijoilla.
Viskatsat

| Viskatsat |
| --- | --- |
 Viskatsa (Lagostomus maximus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Piikkisikamaiset jyrsijät Hystricomorpha
Osalahko::  Piikkisikamaiset Hystricognathi
Heimo::  Tsintsillat Chinchillidae
Katso myös
   Viskatsat Commonsissa 
Infobox OKNimi-testi OK: 
Viskatsat ovat tsintsillojen (Chinchillidae) heimoon kuuluvia jyrsijöitä. Ne ovat noin kaniininkokoisia ja muistuttavat ulkonäöltään kaniinin ja oravan risteymää[lähde? ]. Viskatsoihin kuuluu kaksi sukua, joihin on liitetty yhteensä viisi lajia. Lajit elävät Etelä-Amerikassa.
Lajit

Lagostomus
Viskatsa Lagostomus maximus
Lagostomus crassus (kuollut sukupuuttoon)
Tsintsillonit Lagidium
Vuoritsintsilloni Lagidium peruanum
Lagidium viscacia
Lagidium wolffsohni (puutteellisesti tunnettu)
Aiheesta muualla

Mikko’s Phylogeny Archive: Chinchilloidea – chinchillas and relatives
Animal Diversity Web: Lagostomus maximus (englanniksi)
Animal Diversity Web: Lagidum peruanum (englanniksi)
Animal Diversity Web: Lagidium viscacia (englanniksi)
Vuorichinchilla Lagidum peruanum
Villalobos (1895)

| Villalobos |
| --- | --- |


Aluksen vaiheet
Rakentaja:  Wanpoa, Hong Kong
Kölinlasku:  1895
Laskettu vesille:  1895
Palveluskäyttöön:  1896
Poistui palveluskäytöstä:  myyty 1900
Loppuvaihe:  upotettu maalilaivana
Tekniset tiedot
Uppouma:  347 t
Pituus:  44,3 m
Leveys:  6,9 m
Syväys:  2,3 m
Koneteho:  500 ihp
Nopeus:  12 solmua
Miehistöä:  37
Aseistus
Aseistus:  2 × QF 57 mm/43 -tykkiä 2 × 37 mm/30 konekivääriä
Villalobos oli Espanjan laivaston Quiros-luokan tykkivene.
Valmistus

Alus tilattiin Wanpoasta Hongkongista, missä köli laskettiin 1895. Alus laskettiin vesille vielä samana vuonna ja otettiin palvelukseen vuonna 1896.
Palvelus

Alus siirrettiin 1896 Filippiineille, jossa se taisteli kapinallisia vastaan. Espanjan–Yhdysvaltain sodan alkaessa alus oli tarkoitus siirtää Espanjaan, mutta siirto osoittautui liian kalliiksi. Alus oli Cavitessa, missä Yhdysvallat valtasi sen General Alavan ja Quirosin kanssa. Espanja myi 21. helmikuuta 1900 aluksen Yhdysvalloille ja poisti sen alusluettelostaan.